**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 327 /2018**

**ΑΔΑ:** Ω8ΤΠΩΨΑ-ΣΧ7



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 33ο/2018 Της 11Ης ΙΟΥΝΙΟΥ 2018**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘Έγκριση πρακτικού οριστικής κατακύρωσης για την υπηρεσία: Περισυλλογή και περίθαλψη αδέσποτων ζώων συντροφιάς ετών 2018-2019 ’’**

Στην Άρτα, σήμερα, 11-06-2018 και ώρα 09:00 π.μ.. στο Δημοτικό Κατάστημα του Δήμου Αρταίων συνήλθε σε τακτική συνεδρίαση η Οικονομική Επιτροπή του Δήμου Αρταίων, ύστερα από την **13480/07-06-2018** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (6) μέλη:

|  |  |
| --- | --- |
| **ΠΑΡΟΝΤΕΣ**   1. **Τσιρογιάννης Χρήστος**   **(Πρόεδρος)**  **2. Σιαφάκας Χριστόφορος**  **3. Χαρακλιάς Κων-νος**  **4. Ζέρβας Κων-νος**  **5. Λιλής Γεώργιος**  **6. Βλάχος Μιχαήλ** | **ΑΠΟΝΤΕΣ**    **1. Κοσμάς Ηλίας**  **2. Παπαϊωάννου Κων/νος**  **3.Βασιλάκη –Μητρογιώρου**  **Βικτωρία** |

Στη συνεδρίαση παραβρέθηκε ως ειδικώς προσκεκλημένη η Ειδική Σύμβουλος του Δημάρχου κ. Σφαλτού Χαρίκλεια.

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Η Οικονομική Επιτροπή ομόφωνα έκανε δεκτό το αίτημα του Προέδρου της να συζητηθούν (11) έκτακτα θέματα.

Ο Πρόεδρος εισηγούμενος το 5ο τακτικό θέμα**: Έγκριση πρακτικού οριστικής κατακύρωσης για την υπηρεσία: Περισυλλογή και περίθαλψη αδέσποτων ζώων συντροφιάς ετών 2018-2019** έθεσε υπόψη το από 06-06-2018 πρακτικό της Επιτροπής διαγωνισμού το οποίο αναφέρει τα εξής: Στην Άρτα, την 6η Ιουνίου 2018, ημέρα Τρίτη και ώρα 09.00 π.μ. συνήλθε σε τακτική συνεδρίαση στο Δημοτικό Κατάστημα**,** η Επιτροπή Διενέργειας και Αξιολόγησης Αποτελεσμάτων Διαγωνισμού Υπηρεσιών των Υπηρεσιών Καθαριότητας – Πρασίνου, Ανάπτυξης και Κοινωνικών Δομών η οποία συγκροτήθηκε με την υπ’ αριθμόν 9/2018 (ΑΔΑ: 7ΧΙΣΩΨΑ-96Ψ) απόφαση της Οικονομικής Επιτροπής, προκειμένου να αποσφραγίσει ηλεκτρονικά τους υποφακέλους «Συμπληρωματικά Δικαιολογητικά Κατακύρωσης» που υποβλήθηκαν όπως ορίζεται στην αριθμ. 7200/22-03-2018 διακήρυξη του Δημάρχου Αρταίων για τον συνοπτικό διαγωνισμό που αφορά στην «Περισυλλογή και περίθαλψη αδέσποτων ζώων συντροφιάς ετών 2018 – 2019», μετά από πρόσκληση του Προέδρου της Επιτροπής στις 31-5-2018 προς τους Γκανιάτσα Αφροδίτη και Τρομπούκη Γεώργιο.

Στη συνεδρίαση της επιτροπής ήταν παρόντες:

1) Αρκουμάνης Θανάσης, Πρόεδρος

2) Βασιλάκης Βασίλειος, Μέλος

3) Τυρολόγου Αλεξάνδρα, Μέλος

Η επιτροπή μετά το άνοιγμα των φακέλων Συμπληρωματικών Δικαιολογητικών των δύο υποψηφίων, εξέτασε τα εξής δικαιολογητικά:

1. Για την κα Γκανιάτσα Αφροδίτη (σε συμπλήρωση των δικαιολογητικών που κατατέθηκαν στην Επιτροπή με το υπ.αρ. 12307/25-5-2018 διαβιβαστικό έγγραφο):
   1. τρία πιστοποιητικά Πρωτοδικείου Άρτας με αρ. πρωτ. 1712, 1713 και 1714/2018
   2. το με αρ. πρωτ. 7623/5-6-2018 αντίγραφο ποινικού μητρώου.
2. Για τον κο Τρομπούκη Γεώργιο (σε συμπλήρωση των δικαιολογητικών που κατατέθηκαν στην Επιτροπή με το υπ.αρ. 12396/25-5-2018 διαβιβαστικό έγγραφο):
   1. Τη με αρ. πρωτ. 703996/1-6-2018 βεβαίωση του Περιφερειακού Τμήματος Υγειονομικών Υπαλλήλων.
   2. Τη με αρ. πρωτ. 2326/31-5-2018 βεβαίωση του Γεωτεχνικού Επιμελητηρίου Ελλάδας.

και αφού έλαβε υπόψη το άρθρο 2.4.4 της αριθμ. 7200/22-03-2018 διακήρυξης Δημάρχου Αρταίων,

**Γνωμοδοτεί**

1. Για την κατακύρωση της σύμβασης της ομάδας Α στην οριστική ανάδοχο **Γκανιάτσα Αφροδίτη** η οποία κατέθεσε **τη μοναδική οικονομική προσφορά** βάσει τιμής του συνολικού προϋπολογισμού ήτοι **14.372,00€** **xωρίς ΦΠΑ**.
2. Για την κατακύρωση της σύμβασης της ομάδας Β στον οριστικό ανάδοχο **Τρομπούκη Γεώργιο** ο οποίος κατέθεσε την πλέον συμφέρουσα οικονομική προσφορά βάσει τιμής του συνολικού προϋπολογισμού ήτοι **92.266,00€** **xωρίς ΦΠΑ**.

Ακολούθησε διαλογική συζήτηση και στη συνέχεια ο κ. Πρόεδρος κάλεσε την Επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη διατάξεις Ν. 3463/2006 και Ν.3852/2010 και τα από 06-06-2018 και 11-05-2018 πρακτικά της Επιτροπής διαγωνισμού

**ΑΠΟΦΑΣΙΖΕΙ ΟΜΟΦΩΝΑ**

**Α.** Εγκρίνει σύμφωνα με το ιστορικό της παρούσης το από 06-06-2018 πρακτικό της επιτροπής διαγωνισμού για την υπηρεσία: **Περισυλλογή και περίθαλψη αδέσποτων ζώων συντροφιάς ετών 2018-2019** που αφορά:

**1**.Την οριστική κατακύρωση της σύμβασης της **ομάδας Α** στην ανάδοχο **Γκανιάτσα Αφροδίτη** η οποία κατέθεσε **τη μοναδική οικονομική προσφορά** βάσει τιμής του συνολικού προϋπολογισμού ήτοι **14.372,00€** **xωρίς ΦΠΑ**

**2.** Την οριστική κατακύρωση της σύμβασης της **ομάδας Β** στον ανάδοχο **Τρομπούκη Γεώργιο** ο οποίος κατέθεσε την πλέον συμφέρουσα οικονομική προσφορά βάσει τιμής του συνολικού προϋπολογισμού ήτοι **92.266,00€**  **xωρίς ΦΠΑ**.

**Β.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 327 /2018**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

**ΤΣΙΡΟΓΙΑΝΝΗΣ ΧΡΗΣΤΟΣ**

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*