**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 320 /2018**

**ΑΔΑ:** Ψ9ΚΟΩΨΑ-8Θ4



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 33ο/2018 Της 11Ης ΙΟΥΝΙΟΥ 2018**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘Ορισμός πληρεξούσιου δικηγόρου του Δήμου** **για γνωμοδότηση επί συμβιβαστικού διακανονισμού ’’**

Στην Άρτα, σήμερα, 11-06-2018 και ώρα 09:00 π.μ.. στο Δημοτικό Κατάστημα του Δήμου Αρταίων συνήλθε σε τακτική συνεδρίαση η Οικονομική Επιτροπή του Δήμου Αρταίων, ύστερα από την **13480/07-06-2018** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (6) μέλη:

|  |  |
| --- | --- |
| **ΠΑΡΟΝΤΕΣ**   1. **Τσιρογιάννης Χρήστος**   **(Πρόεδρος)**  **2. Σιαφάκας Χριστόφορος**  **3. Χαρακλιάς Κων-νος**  **4. Ζέρβας Κων-νος**  **5. Λιλής Γεώργιος**  **6. Βλάχος Μιχαήλ** | **ΑΠΟΝΤΕΣ**    **1. Κοσμάς Ηλίας**  **2. Παπαϊωάννου Κων/νος**  **3.Βασιλάκη –Μητρογιώρου**  **Βικτωρία** |

Στη συνεδρίαση παραβρέθηκε ως ειδικώς προσκεκλημένη η Ειδική Σύμβουλος του Δημάρχου κ. Σφαλτού Χαρίκλεια.

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Η Οικονομική Επιτροπή ομόφωνα έκανε δεκτό το αίτημα του Προέδρου της να συζητηθούν (11) έκτακτα θέματα.

Ο Πρόεδρος εισηγούμενος το 9ο έκτακτο θέμα: **Ορισμός πληρεξούσιου δικηγόρου του Δήμου** **για γνωμοδότηση επί συμβιβαστικού διακανονισμού** Έδωσε το λόγο στην Ειδική Σύμβουλο του Δημάρχου κ.Σφαλτού η οποία είπε: Στο Δήμο μας δεν υπάρχει Νομική Υπηρεσία και ούτε ο Δήμος μας διαθέτει δικηγόρο με έμμισθη εντολή. Υπάρχει λοιπόν κίνδυνος να προκληθεί ζημία των συμφερόντων του Δήμου σε περίπτωση μη λήψης σχετικής απόφασης για ορισμό δικηγόρου. Σύμφωνα με την εισήγηση της ΤΥΔ η κ. Μάρκου Αφροδίτη είναι ιδιοκτήτης οικοπέδου εντός σχεδίου πόλεως επί της οδού Κομμένου, το οποίο εφαρμόζοντας το σχέδιο πόλεως και όπως φαίνεται στο συνημμένο τοπογραφικό του Τοπογράφου Μηχ/κού Φούζα προσκυρώνει δύο τμήματα εμβαδού 4,41 τμ και 1,34 τμ που αποτελούν τμήματα της οδού Κομμένου και ανωνύμου δημοτικής οδού. Με αίτηση της ζητά εξώδικο διακανονισμό με τον ορισμό της σχετικής τιμής μονάδας από τον Δήμο.

Σύμφωνα με την παρ.1 εδ. ιδ & παρ.2 του Ν.3852/2010 θα πρέπει να ορισθεί κατ’ αρχάς δικηγόρος προκειμένου να γνωματεύσει για τον εξώδικο συμβιβασμό και μετά να καθορισθεί η τιμή μονάδας για τα προσκυρούμενα τμήματα από την Οικονομική Επιτροπή του Δήμου.

Κρίνεται λοιπόν απαραίτητο να ορίσουμε δικηγόρο ο οποίος θα γνωμοδοτήσει σχετικά. Σχετική δαπάνη έχει προβλεφθεί στον προϋπολογισμό του Δήμου, στον Κ.Α. 00-61.11 ‘’Αμοιβές νομικών και συμβολαιογράφων’’, σχετ. Α.Α.Υ. 172/3860/16-2-2018 (ΑΔΑ 667ΖΩΨΑ-ΛΕ7) και η οποία εγκρίθηκε με την 41/2018 Α.Ο.Ε. (ΑΔΑ ΩΨΖΝΩΨΑ-4ΥΕ).

Ακολούθησε διαλογική συζήτηση και στη συνέχεια ο κ. Πρόεδρος κάλεσε την Επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη Τις διατάξεις των άρθρων 72 και 75 του Ν. 3852/2010 και την εισήγηση της Ειδικής Συμβούλου του Δημάρχου κ. Σφαλτού.

**ΑΠΟΦΑΣΙΖΕΙ ΟΜΟΦΩΝΑ**

**Α.** Ορίζει σύμφωνα με το ιστορικό της παρούσης πληρεξούσιο δικηγόρο του Δήμου τον κ. Μπαλαδήμα Γεώργιο Δικηγόρο Άρτας προκειμένου να γνωμοδοτήσει επί συμβιβαστικού διακανονισμού μετά την αίτηση της κ. Μάρκου Αφροδίτης για προσκύρωση στο οικόπεδο της δύο τμημάτων εμβαδού 4,41 τμ και 1,34 τμ που αποτελούν τμήματα της οδού Κομμένου και ανωνύμου δημοτικής οδού

**Β.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 320/2018**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

***ΤΣΙΡΟΓΙΑΝΝΗΣ Κ. ΧΡΗΣΤΟΣ***

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*