**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 331 /2018**

**ΑΔΑ:** ΩΒΑ1ΩΨΑ-9ΨΨ



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 33ο/2018 Της 11Ης ΙΟΥΝΙΟΥ 2018**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘Απαλλαγή υπολόγoυ υπαλλήλου του Δήμου** **Λιάγκα Αγγελικής για χρηματικό ένταλμα προπληρωμής που αφορά συμμετοχή του Δήμου στην έκθεση FRESKON 2018 στη Θεσσαλονίκη’’**

Στην Άρτα, σήμερα, 11-06-2018 και ώρα 09:00 π.μ.. στο Δημοτικό Κατάστημα του Δήμου Αρταίων συνήλθε σε τακτική συνεδρίαση η Οικονομική Επιτροπή του Δήμου Αρταίων, ύστερα από την **13480/07-06-2018** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (6) μέλη:

|  |  |
| --- | --- |
| **ΠΑΡΟΝΤΕΣ**   1. **Τσιρογιάννης Χρήστος**   **(Πρόεδρος)**  **2. Σιαφάκας Χριστόφορος**  **3. Χαρακλιάς Κων-νος**  **4. Ζέρβας Κων-νος**  **5. Λιλής Γεώργιος**  **6. Βλάχος Μιχαήλ** | **ΑΠΟΝΤΕΣ**    **1. Κοσμάς Ηλίας**  **2. Παπαϊωάννου Κων/νος**  **3.Βασιλάκη –Μητρογιώρου**  **Βικτωρία** |

Στη συνεδρίαση παραβρέθηκε ως ειδικώς προσκεκλημένη η Ειδική Σύμβουλος του Δημάρχου κ. Σφαλτού Χαρίκλεια.

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Η Οικονομική Επιτροπή ομόφωνα έκανε δεκτό το αίτημα του Προέδρου της να συζητηθούν (11) έκτακτα θέματα.

Ο κ. Πρόεδρος εισηγούμενος το 9ο τακτικό **Απαλλαγή υπολόγoυ υπαλλήλου του Δήμου** **Λιάγκα Αγγελικής για χρηματικό ένταλμα προπληρωμής που αφορά συμμετοχή του Δήμου στην έκθεση FRESKON 2018 στη Θεσσαλονίκη**. έθεσε υπόψη της Επιτροπής την εισήγηση της Υπηρεσίας η οποία αναφέρει τα εξής: Με το άρθρο 32, παρ.1 και 2 του Β.Δ. 17-5/15-6-59 (ΦΕΚ 114/59 τεύχος Α') ορίζεται ότι: Εντάλματα προπληρωμής, είς άς περιπτώσεις επιτρέπεται η έκδοσις τοιούτων υπό του νόμου, εκδίδονται επ' ονόματι μονίμου υπαλλήλου του δήμου. Ούτος καθίσταται υπόλογος οφείλων εντός της τακτής προθεσμίας να αποδώση λογαριασμόν της διαχειρίσεως των ληφθέντων χρημάτων, υποβάλλων τα κεκανονισμένα δικαιολογητικά και επιστρέφων το μη διατεθέν ποσόν.

Η προθεσμία αποδόσεως λογαριασμού ορίζεται δια της περί εκδόσεως του εντάλματος προπληρωμής αποφάσεως, ήτις δεν δύναται να είναι μεγαλυτέρα του τριμήνου και δέον να λήγη ένα τουλάχιστον μήνα προ της λήξεως του οικονομικού έτους.

**2.** Επί τη ητιολογημένη αιτήσει του υπολόγου δύναται ή κατά την προηγουμένην παράγραφον προθεσμία να παραταθή επί ένα εισέτι μήνα εν ουδεμία όμως περιπτώσει πέραν της λήξεως του οικονομικού έτους.»

Σύμφωνα με τα άρθρα 33 και 34 του Β.Δ. 17-5/15-6-59 (ΦΕΚ 114/59 τεύχος Α') ορίζεται ότι:

«**1**.Απαγορεύεται η χρησιμοποίησις των ληφθέντων χρημάτων δι' εντάλματος προπληρωμής δια δαπάνας άλλας ή τας δι' άς εξεδόθη η προκαταβολή.

**2.** Εν ουδεμία περιπτώσει επιτρέπεται η έκδοσις χρηματικού εντάλματος επ' ονόματι υπολόγου μη αποδώσαντος λογαριασμόν επί προηγουμένου εντάλματος προπληρωμής.»

Τέλος σύμφωνα με το άρθρο 37 του Β.Δ. 17-5/15-6-59 (ΦΕΚ 114/59 τεύχος Α') ορίζεται ότι:«Οι υπόλογοι οφείλουν ως προς την φύλαξιν και την εν γένει εξασφάλισιν των παρ’ αυτών διαχειριζομένων χρημάτων να καταβάλλουν την ην και τοις ιδίοις επιμέλειαν, ευθυνόμενοι δια πάσαν τυχόν επερχομένην απώλειαν ή μείωσιν των χρημάτων τούτων.

Εάν τα ποσά των ενταλμάτων δεν πρόκειται να χρησιμοποιηθούν αμέσως υπό των υπολόγων άμα τη εξοφλήσει των θα γίνηται κατάθεσις αυτών ή των μη χρησιμοποιηθέντων υπολοίπων εις την Εθνικήν Τράπεζαν της Ελλάδος ή εις το Ταχυδρομικόν Ταμιευτήριον, εφ'όσον λειτουργούν τοιαύτα εις την έδραν του δήμου. Οι υπόλογοι οφείλουν κατά την απόδοσιν του λογαριασμού να επισυνάψουν μετά των δικαιολογητικών και το βιβλιάριον της καταθέσεως και αναλήψεως Τραπέζης ή του Ταχυδρομικού Ταμιευτηρίου εν τω οποίω θα αναγράφωνται κεχωρισμένως πάσαι αι γενόμεναι καταθέσεις και αναλήψεις.»

Με την υπ’ αριθμ. 203/2018 απόφαση του Δημοτικού Συμβουλίου εγκρίθηκε η διάθεση πίστωσης ποσού 1.176,00€, που αναλύεται: σε βάρος του ΚΑ 00-6421 «Οδοιπορικά έξοδα και αποζημίωση μετακινούμενων αιρετών» ποσό 636,00€ και σε βάρος του Κ.Α.70-6422 «Οδοιπορικά έξοδα και αποζημίωση μετακινούμενων υπαλλήλων» ποσό 540,00€, προκειμένου να καλυφθούν δαπάνες γιασυμμετοχή του Δήμου στην έκθεση FRESKON 2018 στη Θεσσαλονίκη από 26 έως και 28 Απριλίου 2018 και συγκεκριμένα για τη μετάβαση του Δημάρχου κ. Χρήστου Τσιρογιάννη και της προϊσταμένης του τμήματος Φυτικής Παραγωγής της Δ/νσης Ανάπτυξης κ. Αγγελικής Λιάγκα.

Με την υπ’ αριθμ. 200/2018 απόφαση της Οικονομικής Επιτροπής ορίστηκε υπόλογος, για την έκδοση του σχετικού χρηματικού εντάλματος προπληρωμής συνολικού ποσού 560,00€, η υπάλληλος του Δήμου Αγγελική Λιάγκα (ο Δήμαρχος δεν παρέστη) .

Για το σκοπό αυτό εκδόθηκε το υπ’ αριθμ. Β671/2018 χρηματικό ένταλμα προπληρωμής.

Προκειμένου να γίνει απόδοση του λογαριασμού, η υπόλογος υπάλληλος του Δήμου Αγγε4λική Λιάγκα έχει υποβάλλει στην Οικονομική Επιτροπή όλα τα απαραίτητα δικαιολογητικά, τα οποία λειτουργούν ως αποδεικτικά και τα οποία επισυνάπτονται, αποτελούν αναπόσπαστο μέρος της παρούσας απόφασης και αναλύονται ως ακολούθως:

**Α. Υπάλληλος κ. Αγγελική Λιάγκα**

1. Ξενοδοχείο 216,00€

3. Ημερήσια αποζημίωση 160,00€

4. Εισιτήριο 71,00€

**ΣΥΝΟΛΟ : 412,80€**

Το ποσό των **147,20€** που δεν δαπανήθηκε επιστράφηκε στο Ταμείο του Δήμου. Για το σκοπό αυτό εκδόθηκε το με αριθμ 353/2018 Γραμμάτιο είσπραξης του Ειδικού Δημοτικού Ταμείου.

Για τους παραπάνω λόγους, σας καλώ να προβούμε στην απαλλαγή του από υπολόγου της διαχείρισης του εν λόγω ποσού.

Λαμβάνοντας υπόψη :

* τα άρθρα 32,33,34 και 37 του Β.Δ. 17-5/15-6-59 (ΦΕΚ 114/59 τεύχος Α')
* Την υπ’ αριθμ. 203/2018 απόφαση του Δημοτικού Συμβουλίου με την οποία εγκρίθηκε η διάθεση πίστωσης ποσού 1.176,00,00€, προκειμένου να καλυφθούν δαπάνες γιασυμμετοχή του Δήμου στην έκθεση FRESKON 2018 στη Θεσσαλονίκη
* Την υπ’ αριθμ. 200/2018 απόφαση της Οικονομικής Επιτροπής με την οποία ορίστηκε υπόλογος, για την έκδοση του σχετικού χρηματικού εντάλματος προπληρωμής συνολικού ποσού 560,00€, η υπάλληλος του Δήμου Αγγελική Λιάγκα.
* Το υπ’ αριθμ Β671/2018 χρηματικό ένταλμα προπληρωμής που εκδόθηκε για

το σκοπό αυτό

**εισηγούμαστε**

Την απαλλαγή της υπαλλήλου του Δήμου Αγγελικής Λιάγκα από υπόλογο του ποσού το οποίο είχε διατεθεί να καλυφθούν δαπάνες συμμετοχής του Δήμου στην έκθεση FRESKON 2018 στη Θεσσαλονίκη.

**Η ΟΙΚΟΝΟΜΙΚΗ ΕΠΙΤΡΟΠΗ**

Μετά από διαλογική συζήτηση αφού έλαβε υπόψη τα άρθρα 32,33,34 και 37 του Β.Δ. 17-5/15-6-59 (ΦΕΚ 114/59 τεύχος Α'), Την υπ’ αριθμ. 203/2018 απόφαση του Δημοτικού Συμβουλίου με την οποία εγκρίθηκε η διάθεση πίστωσης ποσού 1.176,00,00€, προκειμένου να καλυφθούν δαπάνες γιασυμμετοχή του Δήμου στην έκθεση FRESKON 2018 στη Θεσσαλονίκη

Την υπ’ αριθμ. 200/2018 απόφαση της Οικονομικής Επιτροπής με την οποία ορίστηκε υπόλογος, για την έκδοση του σχετικού χρηματικού εντάλματος προπληρωμής συνολικού ποσού 560,00€, η υπάλληλος του Δήμου Αγγελική Λιάγκα.

Το υπ’ αριθμ Β671/2018 χρηματικό ένταλμα προπληρωμής που εκδόθηκε για το σκοπό αυτό

**ΑΠΟΦΑΣΙΖΕΙ ΟΜΟΦΩΝΑ**

**Α.** Την απαλλαγή της υπαλλήλου του Δήμου Αγγελικής Λιάγκα από υπόλογο του ποσού το οποίο είχε διατεθεί να καλυφθούν δαπάνες συμμετοχής του Δήμου στην έκθεση FRESKON 2018 στη Θεσσαλονίκη.

**Β.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 331/2018**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

***ΤΣΙΡΟΓΙΑΝΝΗΣ ΧΡΗΣΤΟΣ***

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*