**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 325 /2018**

**ΑΔΑ:** Ψ5ΡΤΩΨΑ-ΠΜΒ



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 33ο/2018 Της 11Ης ΙΟΥΝΙΟΥ 2018**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘Έγκριση πρακτικού ΙΙ ( οικονομικές προσφορές και στάθμιση βαθμολογίας) για την ανάθεση της μελέτης: Μελέτη κατασκευής Μόνιμου Στεγασμένου Εκθεσιακού Κέντρου ’’**

Στην Άρτα, σήμερα, 11-06-2018 και ώρα 09:00 π.μ.. στο Δημοτικό Κατάστημα του Δήμου Αρταίων συνήλθε σε τακτική συνεδρίαση η Οικονομική Επιτροπή του Δήμου Αρταίων, ύστερα από την **13480/07-06-2018** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (6) μέλη:

|  |  |
| --- | --- |
| **ΠΑΡΟΝΤΕΣ**   1. **Τσιρογιάννης Χρήστος**   **(Πρόεδρος)**  **2. Σιαφάκας Χριστόφορος**  **3. Χαρακλιάς Κων-νος**  **4. Ζέρβας Κων-νος**  **5. Λιλής Γεώργιος**  **6. Βλάχος Μιχαήλ** | **ΑΠΟΝΤΕΣ**    **1. Κοσμάς Ηλίας**  **2. Παπαϊωάννου Κων/νος**  **3.Βασιλάκη –Μητρογιώρου**  **Βικτωρία** |

Στη συνεδρίαση παραβρέθηκε ως ειδικώς προσκεκλημένη η Ειδική Σύμβουλος του Δημάρχου κ. Σφαλτού Χαρίκλεια.

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Η Οικονομική Επιτροπή ομόφωνα έκανε δεκτό το αίτημα του Προέδρου της να συζητηθούν (11) έκτακτα θέματα.

Ο κ. Πρόεδρος εισηγούμενος το 3ο τακτικό θέμα**: Έγκριση πρακτικού ΙΙ ( οικονομικές προσφορές και στάθμιση βαθμολογίας) για την ανάθεση της μελέτης: Μελέτη κατασκευής Μόνιμου Στεγασμένου Εκθεσιακού Κέντρου** έθεσε υπόψη της Επιτροπής το από 5-6-2018 πρακτικό της επιτροπής διαγωνισμού για την ανωτέρω μελέτη το οποίο έχει ως εξής: Στην Άρτα στις 5-6-2018 και ώρα 10:00, συνήλθε σε δημόσια συνεδρίαση η Επιτροπή Διαγωνισμού για την ανάθεση της μελέτης «Μελέτη Κατασκευής Μόνιμου Στεγασμένου Εκθεσιακού Κέντρου», αποτελούμενη από τους:

* Σοφία Γρύλλια, Τοπογράφο Μηχανικό, Διευθύντρια ΤΥΔ Αρταίων, ως Πρόεδρο,
* Άγγελο Σακκά, Πολιτικό Μηχανικό Προϊστάμενο Τ.Ε.Μ. της ΤΥΔ, ως μέλος
* Φωτεινή Υφαντή, Πολιτικό Μηχανικό εκπρόσωπο του ΤΕΕ, ως μέλος,

όπως συγκροτήθηκε με την αριθμ. 593/2017 απόφαση της Οικονομικής Επιτροπής του Δήμου Αρταίων, προκειμένου για το άνοιγμα των Οικονομικών Προσφορών των Διαγωνιζομένων.

Η Επιτροπή αποσφράγισε και μονόγραψε όλες τις Οικονομικές Προσφορές των συμμετασχόντων που πληρούν τις προϋποθέσεις συμμετοχής, όπως αυτοί αναφέρθηκαν στην από 30-5-2018 Ανακοίνωση.

Αφού έκρινε ότι όλες οι Οικονομικές Προσφορές είναι παραδεκτές, οι Οικονομικές Προσφορές των διαγωνιζομένων, με τις αντίστοιχες βαθμολογίες των Τεχνικών Προσφορών και των Οικονομικών Προσφορών, καθώς και τον υπολογισμό της Συνολικής Βαθμολογίας (για τον προσδιορισμό της πλέον συμφέρουσας από οικονομική άποψη προσφοράς, βάσει της βέλτιστης σχέσης ποιότητας - τιμής), παρουσιάζονται στον παρακάτω πίνακα:

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| α/α | Ένωση | σ1 | Κ1 | σ2 | Κ2Α | Κ2Β | Κ2= 40%\*Κ2Α+60%\*Κ2Β | σ3 | Κ3 | UΤΠ | Οπi | ΒΟΠi =100 x (1-ΟΠι/ΠΑ) | U= UΤΠ\*80%+ UΟΠ\*20% | Σειρά κατάταξης |
| 1 | "ΣΥΝΘΕΣΗ ΚΑΙ ΕΡΕΥΝΑ Ε.Π.Ε." - "CONCEPT ΣΥΜΒΟΥΛΟΙ ΜΗΧΑΝΙΚΟΙ Α.Ε." - "ΔΕΚΤΗΣ ΣΥΜΒΟΥΛΟΙ ΜΗΧΑΝΙΚΟΙ Α.Ε." | 0,5 | 70 | 0,4 | 90 | 93 | 91,8 | 0,1 | 90 | 80,72 | 106.092 € | 80,50 | 80,68 | 3 |
| 2 | ΒΕΤΑΠΛΑΝ Α.Ε.Μ. - ΛΙΟΝΤΟΣ & ΣΥΝ/ΤΕΣ Ε.Π.Ε. - ΤΕΤΡΑΣ Η/Μ Α.Ε.Μ. | 0,5 | 93 | 0,4 | 95 | 95 | 95 | 0,1 | 90 | 93,50 | 231.980 € | 57,37 | 86,27 | 1 |
| 3 | "OBERMEYER ΕΛΛΑΣ Ε.Π.Ε. - ΣΥΜΒΟΥΛΟΙ ΜΗΧΑΝΙΚΟΙ" - "OBERMEYER PLANEN + BERATEN Gmbh" | 0,5 | 75 | 0,4 | 94 | 96 | 95,2 | 0,1 | 100 | 85,58 | 206.920 € | 61,97 | 80,86 | 2 |

Από τον παραπάνω πίνακα προκύπτει ότι η προσφορά της ένωσης **"ΒΕΤΑΠΛΑΝ Α.Ε.Μ. - ΛΙΟΝΤΟΣ & ΣΥΝ/ΤΕΣ Ε.Π.Ε. - ΤΕΤΡΑΣ Η/Μ Α.Ε.Μ."**, συγκεντρώνει τη μέγιστη σταθμισμένη βαθμολογία και άρα έχει την πλέον συμφέρουσα από οικονομική άποψη προσφορά βάσει βέλτιστης σχέσης ποιότητας –τιμής.

**Συνεπώς η Επιτροπή Διαγωνισμού εισηγείται την ανάθεση της μελέτης στη παραπάνω ένωση.**

Σήμερα 5-6-2018 η Επιτροπή Διαγωνισμού, ολοκλήρωσε τη σύνταξη του Πρακτικού ΙΙ, το οποίο υπεγράφη εις τριπλούν από όλα τα μέλη της.

Το παρόν πρακτικό, σύμφωνα με το άρθρο 4.6 της Διακήρυξης, υποβάλλεται στην Οικονομική Επιτροπή (Αναθέτουσα Αρχή) για έγκριση.

Κατά της απόφασης έγκρισης του πρακτικού, η οποία θα πρέπει να κοινοποιηθεί με επιμέλεια της αναθέτουσας αρχής, χωρεί προδικαστική προσφυγή κατά τα ειδικότερα οριζόμενα στο άρθρο 6 της παρούσας.

Ακολούθησε διαλογική συζήτηση και στη συνέχεια ο κ. Πρόεδρος κάλεσε την Επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη Τις διατάξεις των άρθρων 72 και 75 του Ν. 3852/2010 και το από 5-06-2018 πρακτικό της Επιτροπής διαγωνισμού

**ΑΠΟΦΑΣΙΖΕΙ ΟΜΟΦΩΝΑ**

**Α.** Εγκρίνει σύμφωνα με το ιστορικό της παρούσης το από 5-6-2018 πρακτικό της επιτροπής διαγωνισμού και αναθέτει την εκπόνηση της μελέτης **: Μελέτη κατασκευής Μόνιμου Στεγασμένου Εκθεσιακού Κέντρου** στην ένωση **ΒΕΤΑΠΛΑΝ Α.Ε.Μ. - ΛΙΟΝΤΟΣ & ΣΥΝ/ΤΕΣ Ε.Π.Ε. - ΤΕΤΡΑΣ Η/Μ Α.Ε.Μ.** , η οποία συγκεντρώνει τη μέγιστη σταθμισμένη βαθμολογία και άρα έχει την πλέον συμφέρουσα από οικονομική άποψη προσφορά βάσει βέλτιστης σχέσης ποιότητας –τιμής.

**Β.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 325 /2018**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

***ΤΣΙΡΟΓΙΑΝΝΗΣ Κ. ΧΡΗΣΤΟΣ***

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*