**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 318/2018**

**ΑΔΑ:** ΩΓΙΘΩΨΑ-ΣΧ1



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 33ο/2018 Της 11Ης ΙΟΥΝΙΟΥ 2018**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘Έγκριση ή μη 2ου πρακτικού για την ανάδειξη οριστικού αναδόχου εκτέλεσης του έργου:** **Αντικατάσταση συνδετικών δαπέδων και επισκευή περίφραξης στα γήπεδα τένις στο Δήμο Αρταίων ’’**

Στην Άρτα, σήμερα, 11-06-2018 και ώρα 09:00 π.μ.. στο Δημοτικό Κατάστημα του Δήμου Αρταίων συνήλθε σε τακτική συνεδρίαση η Οικονομική Επιτροπή του Δήμου Αρταίων, ύστερα από την **13480/07-06-2018** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (6) μέλη:

|  |  |
| --- | --- |
| **ΠΑΡΟΝΤΕΣ**   1. **Τσιρογιάννης Χρήστος**   **(Πρόεδρος)**  **2. Σιαφάκας Χριστόφορος**  **3. Χαρακλιάς Κων-νος**  **4. Ζέρβας Κων-νος**  **5. Λιλής Γεώργιος**  **6. Βλάχος Μιχαήλ** | **ΑΠΟΝΤΕΣ**    **1. Κοσμάς Ηλίας**  **2. Παπαϊωάννου Κων/νος**  **3.Βασιλάκη –Μητρογιώρου**  **Βικτωρία** |

Στη συνεδρίαση παραβρέθηκε ως ειδικώς προσκεκλημένη η Ειδική Σύμβουλος του Δημάρχου κ. Σφαλτού Χαρίκλεια.

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Η Οικονομική Επιτροπή ομόφωνα έκανε δεκτό το αίτημα του Προέδρου της να συζητηθούν (11) έκτακτα θέματα.

Ο κ. Πρόεδρος εισηγούμενος το 7ο έκτακτο θέμα: **Έγκριση ή μη 2ου πρακτικού για την ανάδειξη οριστικού αναδόχου εκτέλεσης του έργου:** **Αντικατάσταση συνδετικών δαπέδων και επισκευή περίφραξης στα γήπεδα τένις στο Δήμο Αρταίων.** έθεσε υπόψη της επιτροπής το από 08-06-2018 πρακτικό της επιτροπής διαγωνισμού το οποίο έχει ως εξής: Την 08η Ιουνίου, ημέρα Παρασκευή του έτους 2018, και ώρα 13:00 μ.μ. συνήλθε σε τακτική συνεδρίαση η Επιτροπή Διενέργειας Διαγωνισμού του έργου «**Αντικατάσταση συνθετικών δαπέδων και επισκευή περίφραξης στα Γήπεδα τένις στο Δήμο Αρταίων**» (ΑΔΑΜ Διακήρυξης : 18PROC002756061) η οποία συγκροτήθηκε με την αριθμ. 10/2018 Απόφαση της Οικονομικής Επιτροπής του Δήμου Αρταίων και αποτελείται από :

1. Γκανιάτσα Ευαγγελία Τοπογράφος Μηχανικός Π.Ε. (Πρόεδρος)

2. Κοντοστέργιου Αγορίτσα Πολ/κος Μηχ/κος Π.Ε. (Μέλος)

3. Γιαμούρης Ευάγγελος Μηχ/γος Μηχ/κος Π.Ε. (Μέλος)

για την ηλεκτρονική αποσφράγιση των δικαιολογητικών κατακύρωσης του έργου, του αναδειχθέντος μειοδότη (ΑΘ. ΚΑΡΒΟΥΝΗΣ & ΣΙΑ Ο.Ε.) που κατατέθηκαν στα πλαίσια του διαγωνισμού.

Επισημαίνεται ότι ο διαγωνισμός της αρ. πρωτ. 5519/06-03-2018 διακήρυξης διεξάγεται ηλεκτρονικά, σύμφωνα με τα αναφερόμενα σε αυτή, μέσω ΕΣΗΔΗΣ και είχε λάβει ως αύξοντα αριθμό (α/α) ηλεκτρονικού διαγωνισμού συστήματος τον αριθμό 71579.

Με την αρ. 204/2018 απόφαση της οικονομικής επιτροπής εγκρίθηκε το 1ο πρακτικό που αφορούσε τον προσωρινό ανάδοχο για το ανωτέρω έργο. Μετά την ενημέρωση όλων των συμμετεχόντων και αφού δεν υπήρχαν ενστάσεις η επιτροπή με το αρ. πρωτ. 10659/10-05-2018 έγγραφο και μέσω της επικοινωνίας του υποσυστήματος ΕΣΗΔΗΣ κάλεσε τον «προσωρινό ανάδοχο» για την προσκόμιση των δικαιολογητικών κατακύρωσης τα οποία υπέβαλλε εμπρόθεσμα με την αρ. πρωτ. 12248/24-05-2018 αίτησή του, σύμφωνα με τις διατυπώσεις της διακήρυξης.

Κατά τον έλεγχο των δικαιολογητικών η επιτροπή διαπίστωσε έλλειψη της φορολογικής ενημερότητας και αποσπάσματος ποινικών μητρώων κατά την ημ/νία του διαγωνισμού (29-03-2018), τα οποία και ζήτησε με το αρ. 13376/06-06-2018 έγγραφο. Ο «προσωρινός ανάδοχος» με το αρ. 13633/08-06-2018 προσκόμισε τα παραπάνω δικαιολογητικά.

Σύμφωνα με την παρ. 6 άρθρο 103 του Ν. 4412/2016 ολοκληρώθηκε ο έλεγχος των δικαιολογητικών και κρίθηκαν ομοφώνως ως άρτια και πλήρη, όπως απαιτούνταν από την διακήρυξη.

Κατόπιν αυτού η επιτροπή γνωμοδοτεί ομόφωνα υπέρ της κατακύρωσης της με αρ. πρωτ. Διακήρυξης **5519/06-03-2018** Ανοικτού Δημόσιου ηλεκτρονικού μειοδοτικού διαγωνισμού για την ανάθεση του έργου «**Αντικατάσταση συνθετικών δαπέδων και επισκευή περίφραξης στα Γήπεδα τένις στο Δήμο Αρταίων»** στον υποψήφιο «**ΑΘ. ΚΑΡΒΟΥΝΗΣ & ΣΙΑ Ο.Ε.**», με συνολική δαπάνη ύψους 28.175,69 € (χωρίς Φ.Π.Α.) και μέση έκπτωση Εμ = 50,09 %.

Μετά τα παραπάνω τίθεται υπόψη της Οικονομικής Επιτροπής το 2ο Πρακτικό της Επιτροπής Διενέργειας Διαγωνισμού του έργου: «**Αντικατάσταση συνθετικών δαπέδων και επισκευή περίφραξης στα Γήπεδα τένις στο Δήμο Αρταίων**» και προτείνεται η λήψη απόφασης για:

1. Την ανάδειξη ως οριστικό ανάδοχο τον «**ΑΘ. ΚΑΡΒΟΥΝΗΣ & ΣΙΑ Ο.Ε.**», που πρόσφερε το ποσό των 28.175,69 € (χωρίς Φ.Π.Α.) και μέση έκπτωση Εμ = 50,09%, διότι προσέφερε την χαμηλότερη τιμή κατασκευής του έργου, καλύπτοντας όλες τις προϋποθέσεις συμμετοχής στον Διαγωνισμό.

2. Την κοινοποίηση της απόφασης έγκρισης του 2ου Πρακτικού σε όλους τους προσφέροντες, σύμφωνα με τη διακήρυξη.

Ακολούθησε διαλογική συζήτηση και στη συνέχεια ο κ. Πρόεδρος κάλεσε την επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη διατάξεις των άρθρων 158 & 160 του Ν. 3463/2006, Ν.3852/2010, το από 08-06-2018 πρακτικό της επιτροπής διαγωνισμού

**ΑΠΟΦΑΣΙΖΕΙ ΟΜΟΦΩΝΑ**

**Α.** Εγκρίνει το από 08-06-2018 2ο Πρακτικό της Επιτροπής Διενέργειας Διαγωνισμού που αφορά την ανάδειξη ως οριστικού αναδόχου του έργου: «**Αντικατάσταση συνθετικών δαπέδων και επισκευή περίφραξης στα Γήπεδα τένις στο Δήμο Αρταίων** » της εταιρείας **ΑΘ. ΚΑΡΒΟΥΝΗΣ & ΣΙΑ Ο.Ε.**», που πρόσφερε το ποσό των 28.175,69 € (χωρίς Φ.Π.Α.) και μέση έκπτωση Εμ = 50,09%, διότι προσέφερε την χαμηλότερη τιμή κατασκευής του έργου, καλύπτοντας όλες τις προϋποθέσεις συμμετοχής στον Διαγωνισμό.

**Β.** Την κοινοποίηση της απόφασης έγκρισης του 2ου Πρακτικού σε όλους τους προσφέροντες, σύμφωνα με τη διακήρυξη.

**Γ.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 318/2018**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

**ΤΣΙΡΟΓΙΑΝΝΗΣ Κ. ΧΡΗΣΤΟΣ**

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*