**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 323 /2018**

**ΑΔΑ:** ΩΙΩ4ΩΨΑ-ΗΒ1



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 33ο/2018 Της 11Ης ΙΟΥΝΙΟΥ 2018**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘Διάλυση ή μη της σύμβασης της μελέτης**: **Επικαιροποίηση μελέτης αναπαλαίωσης διατηρητέου κτιρίου Δημαρχιακού Καταστήματος ’’**

Στην Άρτα, σήμερα, 11-06-2018 και ώρα 09:00 π.μ.. στο Δημοτικό Κατάστημα του Δήμου Αρταίων συνήλθε σε τακτική συνεδρίαση η Οικονομική Επιτροπή του Δήμου Αρταίων, ύστερα από την **13480/07-06-2018** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (6) μέλη:

|  |  |
| --- | --- |
| **ΠΑΡΟΝΤΕΣ**   1. **Τσιρογιάννης Χρήστος**   **(Πρόεδρος)**  **2. Σιαφάκας Χριστόφορος**  **3. Χαρακλιάς Κων-νος**  **4. Ζέρβας Κων-νος**  **5. Λιλής Γεώργιος**  **6. Βλάχος Μιχαήλ** | **ΑΠΟΝΤΕΣ**    **1. Κοσμάς Ηλίας**  **2. Παπαϊωάννου Κων/νος**  **3.Βασιλάκη –Μητρογιώρου**  **Βικτωρία** |

Στη συνεδρίαση παραβρέθηκε ως ειδικώς προσκεκλημένη η Ειδική Σύμβουλος του Δημάρχου κ. Σφαλτού Χαρίκλεια.

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Η Οικονομική Επιτροπή ομόφωνα έκανε δεκτό το αίτημα του Προέδρου της να συζητηθούν (11) έκτακτα θέματα.

Ο κ. Πρόεδρος εισηγούμενος το 1ο τακτικό θέμα: **Διάλυση ή μη της σύμβασης της μελέτης**: **Επικαιροποίηση μελέτης αναπαλαίωσης διατηρητέου κτιρίου Δημαρχιακού Καταστήματος.** έθεσε υπόψη της επιτροπής την από 30-05-2018 εισήγηση της ΤΥΔ η οποία έχει ως εξής:

**ΣΤΟΙΧΕΙΑ ΤΗΣ ΜΕΛΕΤΗΣ**

1. Το συμφωνητικό μεταξύ του Δήμου Αρταίων και της σύμπραξης μελετητών «Παπαγεωργίου Γεώργιος-Λώλος Λάμπρος-Κοροβέσης Ιωάννης» για την εκπόνηση της μελέτης «Επικαιροποίηση μελέτης αναπαλαίωσης διατηρητέου κτιρίου Δημαρχιακού Καταστήματος» υπογράφτηκε στις 3-11-2016 έναντι συνολικού ποσού 29.547,84 € χωρίς την αξία του ΦΠΑ.
2. Η προθεσμία εκτέλεσης της μελέτης ορίστηκε σε επτά (7) μήνες.

**ΙΣΤΟΡΙΚΟ**

Μετά την υπογραφή της σύμβασης ο ανάδοχος κατέθεσε εμπρόθεσμα στην Υπηρεσία μας (αρ. 12519/5-4-2017 αίτηση) την Αρχιτεκτονική και στατική μελέτη του θέματος σε επίπεδο οριστικής μελέτης.

Με το αρ. 42088/3-11-2017 έγγραφό μας , κατόπιν συναντήσεων και συνεννοήσεων στάλθηκε στην Υπηρεσία Νεωτέρων Μνημείων και Τεχνικών έργων Ηπείρου η τροποποιημένη μελέτη η οποία στη συνέχεια μετά των εισηγήσεων και παρατηρήσεων , της εν λόγω Υπηρεσίας , διαβιβάστηκε στο Υπουργείο Πολιτισμού και Αθλητισμού στη Διεύθυνση Προστασίας και Αναστήλωσης Νεωτέρων και Σύγχρονων Μνημείων καθώς επίσης και στη Διεύθυνση Συντήρησης Αρχαιοτήτων & Νεωτέρων Μνημείων με το αρ. 463110/45674/2942/29-12-2017 έγγραφό της.

Σε συνάντηση που είχαμε στην Αθήνα με το Υπουργείο Πολιτισμού , παρουσία του αναδόχου [Κο Παπαγεωργίου] , της τεχνικής Υπηρεσίας , του Δημάρχου Αρταίων και του Αντιδημάρχου ΤΥΔ διαφάνηκε η άρνηση της Υπηρεσίας για έγκριση της μελέτης έτσι όπως κατατέθηκε και συγκεκριμένα υπήρχε πλήρης διάσταση απόψεων σε σχέση με τη στατική επίλυση. Το Υπουργείο έδωσε τις παρατηρήσεις του με το αρ. 558420/54860/5320/7-3-2018 έγγραφό του και παράλληλα δόθηκαν οδηγίες για τον τρόπο επίλυσης της στατικής μελέτης.

Με το αρ. 8559/24-4-2018 έγγραφό μας αποστείλαμε στον στατικό μελετητή τις υποδείξεις του Υπουργείου-ΚΣΝΜ] για τις οποίες με το αρ. 10143/7-5-2018 έγγραφό του εξέφρασε την διαφωνία του , υποστηρίζοντας ότι η μελέτη του είναι σύννομη και τεκμηριωμένη.

Μετά τα ανωτέρω και έχοντας αποσαφηνίσει , σε συνάντηση που είχαμε στην Αθήνα για την εν λόγω εμπλοκή [Τεχνική Υπηρεσία-Δήμαρχος Αρταίων-μέλος ΚΣΝΜ] , ότι το ΚΣΝΜ δεν μπορεί να δεχθεί αυτή τη στατική επίλυση , προτείνετε βάσει του Ν3316/2005 άρθρο 34 παράγραφος 1 η διάλυση της σύμβασης της εν λόγω μελέτης καταβάλλοντας στον ανάδοχο τα προβλεπόμενα στο άρθρο 36 του παραπάνω Νόμου.

**ΕΙΣΗΓΗΣΗ**

Κατόπιν όλων των ανωτέρω παρακαλούμε την Προϊσταμένη Αρχή να αποφασίσει σχετικά με τη διάλυση ή μη της σύμβασης της μελέτης του θέματος..

Ακολούθησε διαλογική συζήτηση και στη συνέχεια ο κ. Πρόεδρος κάλεσε την επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη διατάξεις των άρθρων 158 & 160 του Ν. 3463/2006, Ν.3852/2010, Ν. 3316/2005 και την εισήγηση της ΤΥΔ

**ΑΠΟΦΑΣΙΖΕΙ ΟΜΟΦΩΝΑ**

**Α.** Εγκρίνει σύμφωνα με το ιστορικό της παρούσης την διάλυση της σύμβασης της μελέτης: **Επικαιροποίηση μελέτης αναπαλαίωσης διατηρητέου κτιρίου Δημαρχιακού Καταστήματος** μεταξύ του Δήμου και της σύμπραξης μελετητών «Παπαγεωργίου Γεώργιος-Λώλος Λάμπρος-Κοροβέσης Ιωάννης»

**Β.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 323 /2018**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

**ΤΣΙΡΟΓΙΑΝΝΗΣ Κ. ΧΡΗΣΤΟΣ**

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*